Elektronicky

**Všetkým známym uchádzačom/ záujemcom**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Váš list číslo/zo dňa Naše číslo Vybavuje/linka Banská Bystrica

ID 5898/2023 Mgr. Terézia Vašičková 13.11.2023

+421 948 292 783

Vec:

1. **Oznámenie č. 4 o zmene Súťažných podkladov (Príloha č. 1 Špecifikácie položiek)**
2. **Oznámenie č. 2 o zmene lehôt**

**Verejný obstarávateľ:** Stredná odborná škola služieb a lesníctva, Kolpašská 1586/9, 969 56 Banská Štiavnica

**Predmet zákazky:** **Zabezpečenie dodávky potravín pre Strednú odbornú školu služieb a lesníctva v BŠ**

**Vyhlásené:** vo Vestníku verejného obstarávania č. 203/2023 dňa 18.10.2023 pod zn. oznámenia 34150 – MST a v Úradnom Vestníku EÚ č. 629243-2023 zo dňa 17.10.2023

**Postup:** nadlimitná zákazka zadávaná postupom verejnej súťaže podľa § 66 ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

**Typ zákazky:** zákazka na dodanie tovaru

**1. Oznámenie č. 4 o zmene Súťažných podkladov (Príloha č. 1 Špecifikácia položiek – Hovädzie mäso - čerstvé)**

**Verejný obstarávateľ** týmto **oznamuje všetkým známym uchádzačom/záujemcom**, **že mení text v Prílohe č. 1 Súťažných podkladov – Špecifikácia položiek** pre vyššie identifikované verejné obstarávanie, a to nasledovne:

* konkrétne upravuje **text v Špecifikácii položiek v časti 6. Hovädzie mäso – čerstvé pri položke v riadku č. 15 Hovädzie stehno v stĺpci B Požiadavka na jednotlivé položky a v stĺpci D Predpokladané odobraté množstvo počas trvania účinnosti zmluvy,** a tonasledovne:

Odstránenie pôvodného znenia, pôvodné znenie:

dolný šál, hovädzie zadné, sviečkovica, mladý býk, kuchynská úprava;

400kg

Nové znenie:

Čerstvé hovädzie mäso zo zvierat samčieho pohlavia zabitých do 36 mesiacov života. Hovädzie stehno bez kosti špeciálne upravené, vykostené stehno rozdelené po blanách na jednotlivé šály, valec, predstehno a kvetovú špičku, povrch je upravený na povrchovú blanu svalov, bez loja, s oddeleným karabáčikom a plátkom vrchného šálu, bez mäkkých šliach a strapcovitých zvyškov mäsa;

250kg

* konkrétne pridáva **text v Špecifikácii položiek v časti 6. Hovädzie mäso – čerstvé v riadku č. 16 a 17 Hovädzia roštenka a Hovädzia falošná sviečková,** a tonasledovne:

Nové znenie:

**č. 16 Hovädzia roštenka bez kosti –** Čerstvé hovädzie mäso zo zvierat samčieho pohlavia zabitých do 36 mesiacov života. Hovädzia nízka roštenka bez kosti špeciálne upravená, ktorou je nízka roštenka oddelená rovným rezom od boku tesne za chrbtovým svalom, bez strapcovitých zvyškov mäsa, úlomkov kostí, hlbokých zárezov a bez pozdĺžnej postrannej šľachy, ktorej povrch je upravený až na povrchovú blanu;

75kg

Nové znenie:

**7. 17 Hovädzia falošná sviečková –** Čerstvé hovädzie mäso zo zvierat samčieho pohlavia zabitých do 36 mesiacov života. Podlhovastý sval, pokrytý jemnou blanou, bez tukového krytia. Od stehna má hrubší koniec, smerom ku kolenu sa zašpicaťuje, nepravá sviečková je stehenný šál nachádzajúci sa na zadnej, spodnej časti stehna.;

75kg

Verejný obstarávateľ zároveň zverejňuje aktualizované súťažné podklady v časti Dokumenty systému Josephine pod názvom: AKTUALIZÁCIA Príloha č. 1 SP\_Špecifikácia položiek

Zvyšné ustanovenia ostávajú nezmenené.

Verejný obstarávateľ urobil zmenu v prílohe súťažných podkladoch v súlade s dodržaním princípu rovnakého zaobchádzania a princípu nediskriminácie hospodárskych subjektov a upravil vyššie spomínané Súťažné podklady.

**Verejný obstarávateľ žiada všetkých potencionálnych uchádzačov, aby vyššie uvedené zmeny zohľadnili vo svojich ponukách.** Zároveň verejný obstarávateľ zverejní v profile predmetnej zákazky uskutočnené zmeny v dokumentoch, ktorých sa zmeny týkali a uverejní novú verziu Súťažných podkladov a Rámcových dohôd.

**3. Oznámenie č. 2 o zmene lehôt.**

Verejný obstarávateľ oznamuje všetkým uchádzačom/záujemcom, že vzhľadom na rozsah doplnenia SP, predlžuje lehoty nasledovným spôsobom:

**Pôvodné lehoty:**

Lehota na predkladanie ponúk: 20.11.2023 do 09:00 hod.

Dátum on-line otvárania ponúk: 20.11.2023 o 10:00 hod.

**Nové lehoty:**

Lehota na predkladanie ponúk: 24.11.2023 do 09:00 hod.

Dátum on-line otvárania ponúk: 24.11.2023 o 10:00 hod.

Uvedená zmena lehôt bude zároveň uverejnená prostredníctvom korigenda/opravy oznámenia č. 34150 - MST zverejneného vo Vestníku Úradu pre verejné obstarávanie č. 203/2023 zo dňa 18.10.2023.

S pozdravom

Mgr. Terézia Vašičková

procesný garant verejného obstarávateľa

Banskobystrický samosprávny kraj